Source: https://www.zakonypreludi.sk/zz/1960-188
Timestamp: 2020-08-05 08:40:40+00:00

Document:
188/1960 Zb. Vyhláška ministrov vnútorného obchodu a financií a hlavného arbitra Československej socialistickej r... | Aktuálne znenie
Vyhláška č. 188/1960 Zb.Vyhláška ministrov vnútorného obchodu a financií a hlavného arbitra Československej socialistickej republiky o nákupe tovaru v štátnom a družstevnom obchode socialistickými organizáciami
Platnosť od 29.12.1960 do23.05.1962
Účinnosť od 01.01.1961 do23.05.1962
Zrušený 49/1962 Zb.
§ 2 - Drobné nákupy
§ 3 - Nákupy nezapočítavané do mesačného limitu
§ 5 - Spôsob platenia
§ 6 - Evidencia nákupov
Záverečné ustanovenia (§ 7 - § 10)
Aktuálne znenie 01.01.1961 - 23.05.1962
zo 17. decembra 1960
o nákupe tovaru v štátnom a družstevnom obchode socialistickými organizáciami
Ministri vnútorného obchodu a financií a hlavný arbiter Československej socialistickej republiky ustanovujú v dohode s ministrom-predsedom Štátnej plánovacej komisie podľa § 1 zákona č. 160/1949 Zb. o vnútornom obchode, podľa § 11 ods. 2 zákona č. 83/1958 Zb. o úprave finančného plánovania a finančného hospodárenia národných podnikov a ostatných hospodárskych organizácií štátneho socialistického sektora, podľa § 20 ods. 1 písm. b) a ods. 2 zákona č. 8/1959 Zb., ktorým sa ustanovujú základné pravidlá o štátnom rozpočte a o hospodárení s rozpočtovými prostriedkami a podľa § 190 zákona č. 69/1958 Zb. o hospodárskych vzťahoch medzi socialistickými organizáciami:
Socialistické organizácie (ďalej len „organizácie“) obstarávajú si svoje potreby v rámci materiálnotechnického zásobovania priamo u výroby, prípadne u jej odbytových organizácií; spotrebný tovar, predávaný v štátnom a družstevnom obchode, ktorý slúži predovšetkým na uspokojovanie potrieb obyvateľstva, môžu preto nakupovať za maloobchodné ceny len podľa ďalších ustanovení tejto vyhlášky.
(1) Organizácie môžu nakupovať spotrebný tovar v ktorejkoľvek maloobchodnej predajni najviac za sumu Kčs 600,- mesačne (ďalej len „mesačný limit“), ak neurčí nadriadený orgán sumu nižšiu. Táto suma počíta sa pre každú prevádzkáreň (zložku), ktorá vedie pokladnicu alebo ktorá má zúčtovateľný preddavok na drobné a neodkladné prevádzkové výdavky, prípadne určenú normu výdavkov hotovostí priamo z tržieb.*)
(2) Ak sa mesačný limit nevyčerpá v bežnom mesiaci, zvyšok sa neprevádza do ďalšieho mesiaca.
Nákupy nezapočítavané do mesačného limitu
(1) Všetky organizácie môžu nakupovať bez započítania do mesačného limitu podľa § 2
a) všetky druhy potravinárskeho tovaru,
b) druhy priemyselného tovaru, uvedené v prílohe tejto vyhlášky.
(2) Okrem tovaru, uvedeného v ods. 1 môžu nakupovať ďalšie druhy tovaru bez započítania do mesačného limitu podľa § 2
b) školy všetkých druhov pri nákupoch pre bezodplatné poskytovanie školských potrieb žiactvu,
c) základné deväťročné a všeobecno-vzdelávacie stredné školy pre polytechnickú výuku žiactva, odborné a vysoké školy pre výskumné, výukové a vedecké účely, výskumné ústavy a vývojové strediská pre výskumné a vývojové účely,
d) zariadenia a rozpočtové organizácie miestnych národných výborov pre platené služby, drobné prevádzkárne miestnych národných výborov a podniky komunálnych služieb do 50 zamestnancov, ktorým miestny (mestský) národný výbor priznal charakter malých podnikov, a to vo všetkých prípadoch pri ich doplnkovom zásobovaní k uskutočňovaniu platených služieb obyvateľstvu,
e) základné zložky (odbočky, skupiny, jednoty a pod.) dobrovoľných spoločenských organizácií,
f) Ústredná správa čs. filmu do 250 000 Kčs ročne, Československá televízia do 150 000 Kčs ročne, Československý rozhlas do 100 000 Kčs ročne, Národné divadlo v Prahe do 100 000 Kčs, Národné divadlo v Bratislave do 50 000 Kčs ročne a Divadelná služba v Prahe do 50 000 Kčs ročne,
g) detské domovy a domovy mládeže pri nákupoch obuvi a odevných súčiastok pre ubytovanú mládež,
h) organizácie pri nákupoch z prostriedkov pre styky so zahraničím,
i) organizácie pri nákupoch zo zbierok alebo darov od obyvateľstva.
Organizácie s výnimkou jednotných roľníckych družstiev nesmú nakupovať v štátnom a družstevnom obchode pracovné a ochranné odevy, obuv a ochranné pomôcky, poskytované bezodplatne zamestnancom, a to ani v rámci mesačného limitu ani podľa § 3.
(1) Všetky nákupy do Kčs 600,- platia organizácie v hotovosti, nad Kčs 600,- bezhotovostne na faktúru.
(2) Pri opakujúcich sa nákupoch potravinárskeho tovaru organizáciami vykonávajúcimi pravidelné vyváranie a stravovanie možno po vzájomnej dohode medzi predávajúcimi a nakupujúcimi organizáciami vykonávať úhrady týchto nákupov bezhotovostne naraz, najdlhšie však za desaťdenné obdobie.
(3) Pri nákupe bez hotového platenia sú organizácie povinné predložiť písomnú objednávku s uvedením bankového spojenia. Hospodárska zmluva o dodávke výrobkov je v týchto prípadoch uzavretá i vtedy, keď dodávateľ v lehote na prijatie objednávku plní.
(1) Predávajúci sú povinní evidovať všetky bezhotovostné nákupy organizácií a uvádzať ich štvrťročne v účtovných výkazoch.
(2) Nakupujúce organizácie sú povinné evidovať všetky nákupy v hotovosti v obchode oddelene v pokladničných knihách, prípadne na tlačivách pre vyúčtovanie preddavkov*) a uvádzať ich štvrťročne v účtovných výkazoch.
(3) Ustanovenie ods. 2 sa nevzťahuje na jednotné roľnícke družstvá, preddavkované organizácie národných výborov, miestne národné výbory a ich osvetové zariadenia, stavebné bytové družstvá a na základné zložky (odbočky, skupiny, jednoty a pod.) dobrovoľných spoločenských organizácií. Zisťovanie nákupov v hotovosti týchto organizácií vykonáva sa výberovým šetrením.
Ministerstvo vnútorného obchodu, ostatné ministerstvá alebo ústredné úrady a orgány nadriadené zložkám realizujúcim maloobchodný obrat a národné výbory môžu v medziach svojej pôsobnosti obmedziť alebo vôbec zakázať predaj niektorých druhov spotrebného tovaru organizáciám.
(1) Dodržiavanie ustanovení tejto vyhlášky kontrolujú v organizáciách náhodne tiež orgány finančnej sústavy, najmä Štátna banka československá.
(2) Pri zistených závadách sa bude postupovať podľa príslušných predpisov.**)
Zrušuje sa vyhláška č. 161/1957 Ú. l. (Ú. v.) o nákupe tovaru v štátnom a družstevnom obchode hospodárskymi, rozpočtovými a ostatnými organizáciami v znení vyhlášky č. 160/1958 Ú. l. (Ú. v.) a č. 138/1959 Ú. l. (Ú. v.).
Príloha vyhlášky č. 188/1960 Zb.
Zoznam výrobkov, nákupy ktorých sa nezapočítavajú do mesačného limitu podľa § 2 vyhlášky č. 188/1960 Zb.
Pletená bielizeň a pletené vrchné ošatenie
Vlnené vrchné odevy
Bielizeň šitá z tkanín
Zástavy, zástavoviny, girlandy, znaky, emblémy, písmená, plagáty
Krepové dekoračné papiere
Školské zošity pre školskú potrebu
Foto-kino prístroje a epidiaskopy
Umelecké a upomienkové predmety a bižutéria
Bicykle, včítane súčiastok a príslušenstva
Autosúčiastky, motosúčiastky, autopotreby a motopotreby
Veloplášte a veloduše
Doplnkový velomateriál
Šijacie stroje pre domácnosť, včítane príslušenstva
Rozhlasové prijímače, včítane gramorádií
Práčky pre domácnosť
Gramofóny a gramofónové platne
Čerpadlá, včítane náhradných dielov
Domáce automatické vodárne včítane súčiastok
Zbrane, strelivo a poľovnícke potreby
Technické hodiny
Kvetiny (aj umelé)
Tovar partiový a opotrebovaný
*) Vyhláška ministra financií č. 187/60 Zb. o vykonávaní pokladničných operácií.
*) Podrobnejšie pokyny obsahuje Úradné oznámenie Ministerstva financií, uverejnené na str. 444 čiastka 53/60 Ú. l.
**) Najmä:
a) zákon č. 71/1958 Zb. o záväzkoch na náhradu škody, spôsobenej zamestnancom porušením povinností z pracovného pomeru,
b) zákon č. 69/1958 Zb. o hospodárskych vzťahoch medzi socialistickými organizáciami, zákon č. 51/1955 Zb. o národných podnikoch a niektorých iných hospodárskych organizáciách, zákon č. 73/1959 Zb. o miestnom hospodárstve a § 36 občianskeho zákona - neplatnosť právnych úkonov.

References: § 2

§ 3

§ 5

§ 6
 § 10
 § 1
 § 11
 § 20
 § 190
 § 2
 § 2
 § 3
 § 2
 § 36